
40 DR.30.11.2020 

 
Tuan Pengerusi [Dato’ Mohd Rashid Hasnon]: Terima kasih Yang Berhormat 

Menteri Hal Ehwal Sabah dan Sarawak. Sekarang saya jemput Menteri di Jabatan 
Perdana Menteri (Tugas-tugas Khas). Silakan Yang Berhormat Menteri. 

 

1.04 tgh. 

Menteri di Jabatan Perdana Menteri (Tugas-tugas Khas) [Datuk Seri Mohd 
Redzuan bin Md Yusof]: Terima kasih Tuan Pengerusi. Pertamanya saya mengucapkan 
terima kasih kepada semua yang bertanya, yang saya sebutkan daripada Yang 
Berhormat Port Dickson, Yang Berhormat Arau, Yang Berhormat Bangi, Yang Berhormat 
Kuala Krai, Yang Berhormat Lembah Pantai, Yang Berhormat Pontian, Yang Berhormat 
Jerai dan juga Yang Berhormat Kuantan tidak silap saya tadi. 

Pertamanya, saya hendak menjawab atau memberi keterangan atas 
perbahasan yang dibawa oleh Ketua Pembangkang Yang Berhormat Port Dickson yang 
bertanyakan apakah peranan Kementerian Luar Negeri apabila duta khas yang Yang 
Amat Berhormat Perdana Menteri dilantik? Adakah berlaku pertindihan tugas dengan 
duta-duta khas sedia ada. 

Untuk makluman Ahli Dewan dan Yang Berhormat, pelantikan duta-duta khas 
adalah amalan biasa. Malah pentadbiran terdahulu juga melaksanakan atas faktor 
keperluan strategik negara. Antara tugas duta-duta khas adalah untuk meningkatkan 
hubungan Malaysia dengan negara-negara yang duta khas ditugaskan. Ia meliputi dalam 
peningkatan ataupun meningkatkan lagi hubungan luar, pelaburan, ekonomi dan 
pembangunan projek-projek strategik. 

Tambahan lagi, kalau kita lihat hari ini kita mengalami pandemik COVID-19. Kita 
lebih fokus kepada projek-projek yang strategik. Di rantau Timur Tengah, turut meliputi 
peningkatan hubungan dalam bidang-bidang agama Islam. Pelantikan duta khas 
bukanlah untuk mengambil tugas yang telah dilaksanakan oleh Kementerian Luar Negeri 
tetapi sebagai tambahan bagi melengkapkan tugas-tugas yang saya sebutkan. 

Sepatutnya apa-apa tugas yang boleh meningkatkan lagi peluang untuk negara, 
meningkatkan ekonomi, pelaburan dan pembangunan projek-projek strategik perlu 
disokong sepenuhnya terutamanya apabila kita lihat dari sudut perkongsian maklumat 
mengenai pembangunan teknologi terkini. 

Yang Berhormat Port Dickson juga ada menyatakan atau bertanya, 
membangkitkan tentang saiz anggota-anggota pentadbiran kononnya terlalu besar. 
Untuk makluman Yang Berhormat dan juga Ahli Dewan, pelantikan anggota-anggota 
pentadbiran berdasarkan keperluan terutama bagi memastikan segala program dan 
projek-projek kerajaan dapat dilaksanakan dengan lancar dan cekap bagi memastikan 
hasil yang dinikmati oleh rakyat dan negara atau impak itu lebih boleh diukur. 

Dalam hal ini, jumlah anggota pentadbiran Perikatan Nasional tidaklah terlalu 
besar walaupun sedikit penambahan berbanding pentadbiran Pakatan Harapan. Ini 
kerana ia dibuat atas keperluan semasa dan bagi memastikan segala program dan 
projek-projek kerajaan seperti saya sebutkan berjalan lancar dan boleh memberi impak 
yang bermakna. 

Kalau kita lihat ataupun semua Ahli Dewan telah mengetahui Pakatan Harapan 
mempunyai 28 orang Menteri, Perikatan Nasional 32 orang Menteri. [Tepuk] Lebih empat 
orang sahaja. 

Seorang Ahli: Timbalan. Timbalan berapa? 

Beberapa Ahli: [Berucap tanpa menggunakan pembesar suara]  

Datuk Seri Mohd Redzuan bin Md Yusof: Timbalan Menteri Pakatan Harapan 
27 orang, Perikatan Nasional 37 orang. [Dewan riuh] Akan tetapi kementerian telah 
bertambah iaitu dahulunya ada 25 kementerian. Hari ini kita ada 27 kementerian. 

Tuan Chong Chieng Jen [Stampin]: Cadang berapa, 30? [Berucap tanpa 
menggunakan pembesar suara]  

Tuan Ahmad Fahmi bin Mohamed Fadzil [Lembah Pantai]: Yang Berhormat 
Menteri... 

Datuk Seri Mohd Redzuan bin Md Yusof: Yang Berhormat Port Dickson juga 
ada menyatakan ataupun bertanya emolumen... 

Tuan Khalid bin Abd Samad [Shah Alam]: Yang Berhormat Menteri, Yang 
Berhormat Menteri... 



Tuan Pengerusi [Dato' Mohd Rashid Hasnon]: Terima kasih Yang Berhormat Menteri Hal Ehwal Sabah dan Sarawak. Sekarang saya jemput Menteri di Jabatan Perdana Menteri (Tugas-tugas Khas). Silakan Yang Berhormat Menteri. 1.04 tgh. Menteri di Jabatan Perdana Menteri (Tugas-tugas Khas) [Datuk Seri Mohd Redzuan bin Md Yusof]: Terima kasih Tuan Pengerusi. Pertamanya saya mengucapkan terima kasih kepada semua yang bertanya, yang saya sebutkan daripada Yang Berhormat Port Dickson, Yang Berhormat Arau, Yang Berhormat Bangi, Yang Berhormat Kuala Krai, Yang Berhormat Lembah Pantai, Yang Berhormat Pontian, Yang Berhormat Jerai dan juga Yang Berhormat Kuantan tidak silap saya tadi. Pertamanya, saya hendak menjawab atau memberi keterangan atas perbahasan yang dibawa oleh Ketua Pembangkang Yang Berhormat Port Dickson yang bertanyakan apakah peranan Kementerian Luar Negeri apabila duta khas yang Yang Amat Berhormat Perdana Menteri dilantik? Adakah berlaku pertindihan tugas dengan duta-duta khas sedia ada. Untuk makluman Ahli Dewan dan Yang Berhormat, pelantikan duta-duta khas adalah amalan biasa. Malah pentadbiran terdahulu juga melaksanakan atas faktor keperluan strategik negara. Antara tugas duta-duta khas adalah untuk meningkatkan hubungan Malaysia dengan negara-negara yang duta khas ditugaskan. Ia meliputi dalam peningkatan ataupun meningkatkan lagi hubungan luar, pelaburan, ekonomi dan pembangunan projek-projek strategik. Tambahan lagi, kalau kita lihat hari ini kita mengalami pandemik COVID-19. Kita lebih fokus kepada projek-projek yang strategik. Di rantau Timur Tengah, turut meliputi peningkatan hubungan dalam bidang-bidang agama Islam. Pelantikan duta khas bukanlah untuk mengambil tugas yang telah dilaksanakan oleh Kementerian Luar Negeri tetapi sebagai tambahan bagi melengkapkan tugas-tugas yang saya sebutkan. Sepatutnya apa-apa tugas yang boleh meningkatkan lagi peluang untuk negara, meningkatkan ekonomi, pelaburan dan pembangunan projek-projek strategik perlu disokong sepenuhnya terutamanya apabila kita lihat dari sudut perkongsian maklumat mengenai pembangunan teknologi terkini. Yang Berhormat Port Dickson juga ada menyatakan atau bertanya, membangkitkan tentang saiz anggota-anggota pentadbiran kononnya terlalu besar. Untuk makluman Yang Berhormat dan juga Ahli Dewan, pelantikan anggota-anggota pentadbiran berdasarkan keperluan terutama bagi memastikan segala program dan projek-projek kerajaan dapat dilaksanakan dengan lancar dan cekap bagi memastikan hasil yang dinikmati oleh rakyat dan negara atau impak itu lebih boleh diukur. Dalam hal ini, jumlah anggota pentadbiran Perikatan Nasional tidaklah terlalu besar walaupun sedikit penambahan berbanding pentadbiran Pakatan Harapan. Ini kerana ia dibuat atas keperluan semasa dan bagi memastikan segala program dan projek-projek kerajaan seperti saya sebutkan berjalan lancar dan boleh memberi impak yang bermakna. Kalau kita lihat ataupun semua Ahli Dewan telah mengetahui Pakatan Harapan mempunyai 28 orang Menteri, Perikatan Nasional 32 orang Menteri. [Tepuk] Lebih empat orang sahaja. Seorang Ahli: Timbalan. Timbalan berapa? Beberapa Ahli: [Berucap tanpa menggunakan pembesar suara] Datuk Seri Mohd Redzuan bin Md Yusof: Timbalan Menteri Pakatan Harapan 27 orang, Perikatan Nasional 37 orang. [Dewan riuh] Akan tetapi kementerian telah bertambah iaitu dahulunya ada 25 kementerian. Hari ini kita ada 27 kementerian. Tuan Chong Chieng Jen [Stampin]: Cadang berapa, 30? [Berucap tanpa menggunakan pembesar suara] Tuan Ahmad Fahmi bin Mohamed Fadzil [Lembah Pantai]: Yang Berhormat Menteri... Datuk Seri Mohd Redzuan bin Md Yusof: Yang Berhormat Port Dickson juga ada menyatakan ataupun bertanya emolumen... Tuan Khalid bin Abd Samad [Shah Alam]: Yang Berhormat Menteri, Yang Berhormat Menteri...